stanford-oval/wikipedia huggingface dataset:
משה חיים זקס
הערות שוליים

↑  אפרת שטרן, "כשנפתחו השערים, נהיה ריח של קדושה", באתר ערוץ 7, 1 ביוני 2016
↑  עיריית ירושלים, יקירי ירושלים לשנת תשס"ח, באתר עיריית ירושלים, ‏ה'תשס"ח
↑  עמליה ברזילי, משה זקס, באתר כתבה משרד החקלאות ופיתוח הכפר I מדינת ישראל, ‏13 בינואר 2009
↑  הרב מרדכי בר“ש עמנואל, מאמר: שישים ושש שנים של חקלאות על פי התורה, עיתון המעיין, באתר machonso.org, ‏טבת תשע"ז
↑  משפחת שטיינברג - זקס, ספר: יוליקה: סיפורה של יוכבד שטיינברג-זקס, ישראל: מו"ל - מכון הסיפור שנשאר - תיעוד והפקה, תשע"ה 2015
↑  פרופ' אליעזר גולדשמידט, "מאמר: חמישים שנות מחקר בנושא 'חקלאות על פי התורה'", המעין מט [ג] (ניסן תשס"ט), עמ' 13-15.
↑  אורלי גולדקלנג, ברוך גרינברג, "הבית היה תפוס. קיבלנו דירה אחרת, של יהודים שנלקחו לאושוויץ", משה אורן החל את הקריירה החקלאית שלו ברפת צרפתית כדי שלמשפחה המסתתרת מהגסטפו יהיה חלב לשתות, וטיפס עד לדרגת מרכז משק קיבוצי השומר שמיטה כהלכתה, באתר מקור ראשון, ‏ג' בתשרי ה'תשפ"ג
↑  ד"ר משה זקס, מאמר: שמיטה ממלכתית בעקבות הרב קוק והחזון איש, באתר אורות, ‏30 במאי 2016
↑  זוכי פרס כץ 2022, באתר קרן כץ; איציק ברנדויין, לראשונה: פרס ההלכה היוקרתי הוענק לשלוחי חב"ד, באתר ערוץ 7, י"ז באב ה'תשפ"ב
↑  ד"ר משה חיים זקס, דפי הדרכה בתחומי החקלאות לקראת השמיטה, באתר דעת, ‏תש"ס
↑  משה חיים זקס, לוח תאריכים לקדושת שביעית ואיסור ספיחין לשנת תשס"א, באתר הספרייה הלאומית של ישראל, ‏ה'תשס"א
↑  דנה גילרמן, תערוכות חדשות, באתר הארץ, 6 במאי 2008
↑  מועצה אזורית גזר, תערוכה חדשה לאמן דר' משה זקס - נופים וטבע, באתר Facebook, ‏25 באוקטובר 2017
↑  גדעון דוקוב, האגרונום בן ה-95 מספר על מאבקיו והמצאותיו למען השמיטה, באתר מקור ראשון, ‏כ' באדר א' ה'תשפ"ב
↑  משה חיים זקס, ושבתה הארץ לה', באתר דעת
↑  ד"ר משה חיים זקס, עוד ינובון בשיבה: פרקי חיים והרהורים, באתר הספרייה הלאומית, ‏תשע"ח 2018
↑  אלישע בן קימון ואליאור לוי, אלחי נרצח בפיגוע: "תמיד הסתובב עם חיוך", באתר ynet, 6 באפריל 2017
↑  לראות ולבכות: צפו בהלווית אלחי טהרלב הי"ד, באתר "סרוגים", 6 באפריל 2017
↑  ד"ר משה חיים זקס, פירושים נבחרים לפרשיות התורה, ישראל: פרטי, תשפ"א
↑  משפחת שטיינברג - זקס, יוליקה - סיפור חייה של יוכבד זקס לבית שטיינברג, מזכרת בתיה, ישראל: הסיפור שנשאר תיעוד והפקה, תשע"ה - 2015, עמ' 8
↑  יוסף גרינבוים, זקן חסידי חב”ד בעולם: השליח מברזיל הגאון רבי חיים בנימיני זצ”ל, באתר חרדים10, ‏כ"ח בחשוון תשפ"ב
↑  חוברת זו יצאה לכבודו של ד"ר זקס במלאת לו תשעים שנה, מתוכן העניינים: "חוברת זו יוצאת לכבודו של רבי משה ד"ר זקס שיחי' במלאת לו תשעים שנה. יהי רצון שיוכל להמשיך ולפעול למען חיזוק מצוות הארץ מתוך בריאות גופא נהורא מעליא ומתוך רוב נחת עד מאה ועשרים".
| --- | --- |
בקרת זהויות :  VIAF: 27153530955548702291   WorldCat (עם VIAF): 27153530955548702291 
מתייעץ עם הרב יוסף שלום אלישיב בענייני חקלאות על פי התורה
אולגה רז

אולגה רז
אולגה רז (נולדה בשנת 1948) היא תזונאית קלינית, ניהלה את היחידה לתזונה ודיאטה במרכז הרפואי איכילוב בתל אביב. מייסדת ומנהלת מרכז רז להרזיה ולתזונה בריאה בתל אביב בין השנים 1983 לבין 2016 ומייסדת בית הספר לתזונה באוניברסיטת אריאל, ואף אותו ניהלה עד 2015. היו"ר הראשון של עמותת "עתיד" לדיאטנים בישראל.
ביוגרפיה

אולגה רז נולדה במוסקבה. אביה הוא הסופר עמנואל קזקביץ'. ב-1966 סיימה במוסקבה תואר ראשון בביולוגיה וב-1969 תואר מוסמך בביולוגיה ובחינוך.
בשנת 1973 עלתה לישראל. ב-1983 סיימה תואר מוסמך נוסף בביוכימיה ובתזונה בפקולטה לחקלאות של האוניברסיטה העברית. מ-1983 היא מנהלת את היחידה לתזונה ודיאטה במרכז הרפואי תל אביב איכילוב.
ב-1990 ערכה את הפרק בענייני תזונה באנציקלופדיה "החיים הטובים" של Larousse בהוצאת מעריב. ב-1993 השתתפה במחקר על השפעות מרכיבי ארוחות על מעבירים עצביים ועל התנהגות אכילה, שבעקבותיו עלה אצלה הרעיון ההתחלתי לפיתוח "דיאטת הלחם". בין השנים 1987–1989 הייתה במקביל גם יועצת לקצין רפואה ראשי בנושאי אוכל בריא בצה"ל.
ב-1999 ייסדה את בית הספר לתזונה במכללה האקדמית יהודה ושומרון, אותו היא מנהלת.
בשנים 1995–1998 הוציאה לאור ארבעה ספרים קצרים: "מינראלים", "ויטאמינים", "כולסטרול" ו"קלוריות".
ב-2000 נמנתה עם מייסדי עמותת הדיאטנים בישראל, "עתיד", והייתה יושבת הראש הראשונה של העמותה.
ב-2001 הוציאה לאור את הספר "לאכול לחם ולרזות", שהפך לרב מכר, וב-2003 את "מרזים עם אולגה רז". ב-2005 סיכמה מחדש את תורתה בספר באנגלית, "The Bread for Life Diet", שיצא לאור בארצות הברית.
ב-2006 ייסדה ומאז היא מנהלת גם את מרכז רז להרזיה ולתזונה בריאה בתל אביב, עם סניפים נוספים בארץ, המספקים ייעוצים אישיים ומעבירים קבוצות להרזיה ולתזונה בריאה, תוך שימוש בדיאטת הלחם ובאימון תזונתי.
בעלת דוקטורט בתזונה מהאוניברסיטה העברית. משתתפת במאמרים ובכנסים מדעיים רבים, מרצה באוניברסיטאות ולקהל הרחב, כותבת מאמרים בעיתונות ובמגזינים ומתארחת לעיתים ברדיו ובטלוויזיה.
רז הגישה מדי שישי בצהריים תוכנית ייעוץ בענייני תזונה ברדיו ללא הפסקה עד מאי 2016.
בשנת 2012 הופיעה בתוכנית הטלוויזיה "תהיו בריאים" בהנחיית דנה רון, בה המליצה להמעיט באכילת גבינות ומוצרי חלב, מכיוון שהם גורמים להשמנה ולהתפתחות אוסטאופורוזיס. גם לאחר שנתנה ייעוץ מקצועי למועצת החלב ומועצת הלול, המשיכה דר' רז להמליץ על חלב ומוצריו בהגבלה, כפי שעשתה גם בספריה שנכתבו לפני הייעוץ ולאחריו.
הגישה בערוץ 10 לצד חלי ממן את התוכנית "מהיום דיאטה".
פיתוח שיטות תזונתיות

רז פיתחה שיטות תזונתיות כמו "דיאטת הלחם" ו"אימון תזונתי".
"דיאטת הלחם" היא דיאטה המבוססת על פחמימות מורכבות (כמו בלחם, אורז ופסטה). בכך היא נבדלת מדיאטות אחרות, שמגבילות אכילת מאכלים אלו או אוסרות לחלוטין על אכילתם. הדיאטה מתוכננת לסייע בהעלאת רמת הסרוטונין במוח, ובכך למנוע תחושת רעב, לשפר את מצב הרוח ולאפשר ירידה במשקל ושמירה עליו.
"אימון תזונתי" (nutritional coaching) נועד לטיפול בקשיים תזונתיים כמו השמנה. האימון התזונתי כולל שילוב של אימון אישי (personal coaching) עם ידע תזונתי קליני. שיטת אימון זו נועדה למנוע כישלונות ונזקים הנובעים מאימון ללא קורלציה לתזונה.
ספריה

לאכול לחם ולרזות (הוצאת מטר, 2001).
מרזים עם אולגה רז (הוצאת מטר, 2003).
לרזות בהנאה - דיאטת הלחם של אולגה רז (הוצאת עברוס, 2002). נכתב בשפה הרוסית .
The Bread for Life Diet (Stewart, Tabori and Chang, New York), 2005.
סודות התזונה - המדריך השלם לתזונה נכונה (הוצאת פורום מדיה).
כמו כן, הוציאה את הספרים הקצרים "כולסטרול", "קלוריות", "ויטמינים" -"מינראלים" בהוצאת פרולוג בשנים 1995–1998.
הערות שוליים

↑  אולגה רז בתוכנית בהנחיית דנה רון.
| --- | --- |
בקרת זהויות :  NLI: 987007297462505171  VIAF: 55700135   WorldCat (עם VIAF): 55700135
רות ריכטר

| --- | --- |
אין תמונה חופשית
 לידה:  1936 (בת 89 בערך) 
 מדינה:  ישראל 
 שפות היצירה:  עברית 
 
רותי יצחקי-ריכטר (נולדה ב-1936) היא סופרת ותסריטאית ישראלית.
ביוגרפיה

רותי יצחקי-ריכטר נולדה לדוד ושרה יצחקי וגדלה בקריית חיים. במסגרת שירותה בנח"ל הייתה חברה וגננית נוי בקיבוץ אורים. היא סיימה את לימודיה לתואר ראשון בפקולטה לחקלאות ברחובות ב-1960, וקיבלה את התואר השני בהתמחות בגידול פרחים וצמחי נוי ב-1963.
לאחר לימודיה עסקה בהוראה במשך 40 שנה בבתי ספר תיכוניים ובמכללת גורדון להכשרת עובדי הוראה בחיפה.
היום היא גמלאית ועוסקת בכתיבה ספרותית ובכתיבת תסריטים לסרטים קצרים. היא חברה פעילה בחוג לטלוויזיה קהילתית בנוה מונוסון-יהוד. במסגרת זו כתבה והפיקה עשרות כתבות, חמישה סרטים קצרים ושישה קליפים. הכתבות והקליפים שודרו בערוץ 98 של הטלוויזיה הקהילתית בישראל, והסרטים שודרו בכל ערוצי הטלוויזיה בישראל.
ספריה

"ארץ ירוקה שלי". אגדות מקוריות העוסקות בעיקר בצמחי בר בארץ ישראל. ספריית מעריב 1987.
"ים כחול שלי". אגדות מקוריות העוסקות בקשר שבין האדם לים בארץ ישראל. ספרית מעריב 1991
"הלב והאבן". אגדות וסיפורים מקוריים העוסקים בתולדות ירושלים. בשיתוף עם ד"ר לאה סגל, הוצאת כרטא ירושלים 1996
"בלילה אני אשיר בבריכה". קובץ סיפורים קצרים. הוצאת טרקלין 1998
"דמוקרטיה וביקורת". ספר עיון בשיתוף עם ד"ר לאה סגל, הוצאת מופ"ת 2007
"התמונה". רומן לבני נוער העוסק בשואה, בהעפלה ובעליה ב'. דני ספרים 2008
"עפיפונים ועוגיות שוקולד". רומן לילדים בשלב ראשית קריאה המתאר את קשייו ולבטיו של ילד עולה חדש. הוצאת הקיבוץ המאוחד 2009
"מה שעובר לי בראש". רומן לבני נוער המתאר את מאמציו של ילד שמנסה למנוע את גירושי הוריו. דני ספרים 2013
"המנגינה של נועה". רומן לבני נוער המתאר את חייה של ילדה פסנתרנית הגדלה במשפחה מרובת הורים. דני ספרים 2014
"נגד הזרם". רומן לבני נוער המתאר את חייה של ילדה אמיצה הנלחמת בתופעת החרם החברתי בכיתתה. דני ספרים 2017
"העיניים של אמא". רומן לבני נוער המתאר את קשייה של מורה כבדת ראייה. דני ספרים 2018
"אלזה והגנן" מקבץ סיפורים קצרים למבוגרים. 2019
"חברים". ספר לילדים המתאר התחברות של ילד בשם אור עם אנדי מבקש מקלט מסודאן. דני ספרים 2022
ספריה > תסריטים

"לחם" (2003) במאית ציפי אילן (20 דקות) בהדרכת טל ברקאי. בהשתתפות יהודית ירדני וגיל דנינו. זכה בפרס השני בגמליאדה בחיפה בשנת 2008
"עוד לא זקנה" (2006) במאים מירי שנר ומשה טימור. (30 דקות) בהשתתפות יבגניה אוקסנגנדלר ומשה טימור. הסרט זכה במקום השני בפסטיבל מסך הכסף 2006, הוצג פעמים אחדות בערוץ 23 ובערוץ 2, והשתתף בפסטיבל נשים יהודיות בקולנוע בניו יורק בשנת 2008
"תמונה משפחתית" (2008) במאית מרים זכות ובהדרכת הבמאי יצחק חלוצי. (28 דקות) בהשתתפות אריה מוסקונה, אלכס פלג וטרייסי אברמוביץ. הסרט זכה בפרס השני בפסטיבל מסך הכסף 2008, הוקרן בערוץ 23 ובערוץ 10, והשתתף בפסטיבל נשים יהודיות בקולנוע בניו יורק בשנת 2008
"טיול מסביב לעולם" (2012) בהדרכת הבמאי יוחנן וולר. (15 דקות). משחקים אסתר ספקטור ומשה טימור.
"קווים מקבילים" (2013) במאי יוחנן ולר (20 דקות) בהשתתפות זוהר איכהולץ, אפריל לבאן, משה טימור ובן סלע.
קליפים

"מכתב לרחל המשוררת" מילים ולחן רות ריכטר. ביצוע מיכל פלג. בימוי רות ריכטר. הקליפ זכה ב-2008 במקום הראשון בתחרות הקליפים של הטלוויזיה הקהילתית בישראל לרגל מלאת שישים שנה למדינה.
"כליל החורש" מילים ולחן רות ריכטר. ביצוע מיכל פלג. בימוי רות ריכטר. הקליפ הוקרן פעמים רבות בטלוויזיה הקהילתית ערוץ 98
"חלומותי" מילים ולחן רות ריכטר. ביצוע מיכל פלג. בימוי רות ריכטר. הקליפ הוקרן פעמים רבות בערוץ 98
"הפסנתר של לאה" מילים ולחן רות ריכטר. ביצוע מיכל פלג. במאית מירי שנר.
"פרח פלאים". מילים ולחן רות ריכטר. ביצוע מיכל פלג.
"שוטרת התנועה". מילים ולחן רות ריכטר. ביצוע מיכל פלג.
יוגב גרדוס

יוגב גְּרָדוּס (נולד ב-8 בינואר 1983) הוא כלכלן ישראלי, המכהן כממונה על התקציבים במשרד האוצר החל משנת 2021. לפני כן היה ממלא מקום הממונה על התקציבים במשרד האוצר ושירת במספר תפקידים נוספים באגף.
ביוגרפיה

גרדוס הוא בעל תואר ראשון בכלכלה וחשבונאות בהצטיינות יתרה מהאוניברסיטה העברית בירושלים, תואר שני במנהל עסקים מהאוניברסיטה העברית ותואר שני במדיניות ציבורית מאוניברסיטת הרווארד.
הוא החל את דרכו במגזר הציבורי מיד עם סיום לימודיו בשנת 2009. תפקידו הראשון היה רפרנט ורכז בתחום המאקרו באגף התקציבים במשרד האוצר. כחלק מעבודתו היה שותף לגיבוש התקציבים הדו-שנתיים בשנים 2011–2016, לחקיקת הכללים הפיסקליים, גיבוש הנומרטור והקמת קרן העושר מרווחי הגז הטבעי. בנוסף שימש יו"ר ועדת הכספים של דירקטוריון נמל חיפה בשנים 2014–2015.
ב-2014 מונה לרכז את תחום הביטוח הלאומי, הבריאות והרווחה במשרד האוצר. ב-2017 מונה לסגן הממונה על התקציבים לתחומי המאקרו, ניהול וגיבוש תקציב המדינה, כוח אדם בשירות הציבורי, הבנקאות וגופי הפנסיה.
ב-2020 שר האוצר ישראל כץ החליט למנות את גרדוס לממלא מקום ראש אגף התקציבים לאחר התפטרותו של שאול מרידור. במסגרת תפקידו גיבש את הצעת תקציב המדינה לשנת 2021–2022 ואת הצעת חוק ההסדרים.
באוגוסט 2021 החליט שר האוצר אביגדור ליברמן למנות את גרדוס לממונה על התקציבים. לאחר שגרדוס המליץ על שמירה על יעד הגרעון הציע לו שר האוצר בצלאל סמוטריץ' להתפטר.
חיים אישיים

גרדוס נשוי ואב לשלושה ילדים. דודו הוא הגאוגרף יהודה גרדוס.
הערות שוליים

1 2  מירב ארד, אריאל יוצר ויוגב גרדוס - סגני הממונה על התקציבים, באתר News1 מחלקה ראשונה, 8 באוגוסט 2017
↑  צבי זרחיה, מחליף למרידור? יוגב גרדוס מונה למ"מ ראש אגף התקציבים באוצר, באתר כלכליסט, 7 בספטמבר 2020
↑  צבי זרחיה, כלכליסט, יוגב גרדוס מונה לראש אגף התקציבים הקבוע באוצר, באתר ynet, 4 באוגוסט 2021
↑  אדריאן פילוט, שר האוצר לממונה על התקציבים: "אתה מוזמן להניח את המפתחות", באתר כלכליסט, 20 באוגוסט 2024
מנחם שמואלי (חוקר)

ערך זה עוסק בחוקר ישראלי, שפיתח ויישם שיטת השקיה בטפטוף יעילה. אם התכוונתם לחוקר אחר, ראו .
| --- | --- |
אין תמונה חופשית
 לידה:  1937 אמסטרדם, הולנד 
 פטירה:  1982 (בגיל 45 בערך) 
 ענף מדעי:  אגרונומיה 
 מקום לימודים:  האוניברסיטה העברית בירושלים 
 תרומות עיקריות
 השקיה בטפטוף
 
מנחם שמואלי (1937–1982) היה חוקר ישראלי, שפיתח ויישם שיטת השקיה בטפטוף יעילה, והדגים במחקריו את היעילות של שיטה זו. פריצת הדרך של שמואלי הייתה בפריסת הטפטוף על פני הקרקע, דבר שמנע סתימות בצנרת, גרסה שהפכה להיות הנפוצה בעולם. כתבו על יעילותה: "בתחילת שנות ה-60, עבודות של גולדברג ושמואלי במדבר הערבה בדרום הארץ הוכיחו שמערכת השקיה מטפטפת המותקנת על פני הקרקע עבדה בצורה יוצאת דופן בייצור גידולי ירקות, גם עם מים מלוחים" עוד כתבו ב-2020 על היותה הנפוצה בעולם כיום: "קיימות שתי גירסות לטכנולוגית הטפטפות: על הקרקע, וטמונה בקרקע. הנפוצה ביותר היא השקיה בטפטוף על הקרקע, שפותחה לראשונה בישראל על ידי גולדברג ושמואלי שפרסמו אותה ב-1970"
קורות חיים

שמואלי, בנם של זאב ופיגה שמול נולד באמסטרדם, הולנד ושם בילה את שנות ילדותו.
במהלך מלחמת העולם השנייה הוסתר עם הוריו על ידי הכומר הכפרי וילהלמוס יוהאנס ון אויחן ואשתו, שקיבלו על כך את אות חסידי אומות העולם לאחר מותם.
בשנת 1949 עלה עם משפחתו לתל אביב, שם סיים את לימודי התיכון והיה פעיל בתנועת הנוער בני עקיבא. את שירותו הצבאי עשה בחטיבת גבעתי ולאחר שחרורו נרשם לפקולטה לחקלאות.
קריירה מקצועית

ביוני 1964 סיים את הסמכתו במדעי החקלאות מטעם האוניברסיטה העברית בירושלים, הוא השתלם בפקולטה לחקלאות, במחלקה להשקיה שבראשה עמד פרופ' דן גולדברג. ב-1964 במקביל להקמת קיבוץ יטבתה, הוקמה תחנת ניסיונות - מעבדה לקרקע ומים אשר שמואלי התמנה למנהלה. הקמת התחנה הייתה יוזמה משותפת של גולדברג, ויו"ר המועצה האזורית חבל אילות, אבינועם פינקלמן. ביטבתה עסק שמואלי בפיתוח שיטת השקיה בטפטוף. צפיות ראשונות בגידולים אינטנסיביים הראו כי להשקיה בשיטות קונבנציונליות קיימות מגבלות רבות הנובעות מתנאי הקרקע החולית והמים המלוחים ביטבתה. שמואלי היה מראשוני[דרוש מקור] המיישמים של שיטת הטפטוף. ב-1989 התפרסם בארצות הברית ספר שנקרא: אוסף המאמרים הקלאסיים שהביאו למהפכה בחקלאות ב-200 השנים האחרונות. המצאת שיטת הטפטוף נכללת בין מאמרי הספר. על המאמר מ-1970 חתומים פרופ' דן גולדברג ומנחם שמואלי. במקביל לניסויים הרבים שערך בתחנת הניסיונות ביטבתה ערך מספר ניסויים בעין גדי, נאות הכיכר, ועין יהב. בתחנה ניהל שמואלי 10 חוקרים נוספים שערכו ניסויים בהשקיה וגידולים באזור הערבה הדרומית.
בשנת 1971 סיים שמואלי את תפקידו בתחנת הניסיונות ועבר עם משפחתו מאילת לרחובות, שם עבר לתפקידים ניהוליים במחלקה לירקות בשירות ההדרכה והמקצוע של משרד החקלאות ובמינהל המחקר החקלאי במרכז וולקני.[דרוש מקור]
שמואלי ערך ניסיונות שטח רבים, וכתב ופרסם מאמרים מדעיים, חלקם במשותף עם דן גולדברג. המאמר החשוב ביותר של השניים ב-1970 התפרסם שנית ב-1989 בספר Classic Papers in Horticultural Science, לאחר מותו של שמואלי, והציג את עקרונותיה של שיטת ההשקיה בטפטוף על הקרקע.
חיים אישיים

שמואלי היה נשוי לציפק'ה, ועוד לפני שעברו להתגורר באילת נולדה בתם הבכורה. בזמן שגרו באילת נולדו לזוג שתי בנות נוספות.
שמואלי נפטר בגיל 45, בשנת 1982, ימים מספר לאחר פירוקה הפיזי של המשתלה בימית במסגרת פינוי היישוב. הוא חש בליבו כששב מפגישה מקצועית, התמוטט ומת.
פרסומים נבחרים

פירוט נרחב של הניסיונות החקלאיים הראשוניים בשימוש בטפטוף, מופיע בסדרת המאמרים (4) שפורסמו על ידי מנחם ב-HortScience וניתן לקבלם מאחת הספריות החקלאיות (ברחובות או בבית דגן).
מאמרים ופרסומים של מנחם שמואלי באוניברסיטה העברית בירושלים
אהרון פלורנקו, הערבה - "החממהו הלאומית הטבעית" לגידולי ־ חורף, מעריב, 17 בינואר 1968
6 מאמרים בעברית על ידי צוות המחקרים בראשותו של מנחם שמואלי ופרופ' דן גולדברג, לפי אתר הגמלאים גמלה-עט:
השקאה של פלפל בהמטרה ובטפטוף (חוברת מס' 13), יוני 1968 בהוצאת הפקולטה לחקלאות, המחלקה להשקאה.
השקאה וחיפוי בתירס מתוק אביבי (חוברת מס' 14), יוני 1968, הפקולטה לחקלאות.
ניסוי עומד של תירס מתוק המושקה בטפטוף (חוברת מס' 15), יוני 1968, הפקולטה לחקלאות.
צפיפות צמחי הפלפל וההשקאה בטפטוף (כנ"ל)
סיכום ניסיונות בערבה עונת 1968/69 (חוברת מס' 20), אוקטובר 1969, הפקולטה לחקלאות.
סיכום ניסיונות בערבה עונת 1969/70 (חוברת מס' 24), נובמבר 1970, הפקולטה לחקלאות.
Goldberg, D., M. Shmueli, B. Gornat, (1966) Nat'l. Univ. Inst. Agric. Israel, 507
Shmueli, M., D. Goldberg, B. Gornat (1967) Ketavim 17:271-279
Shmueli, M., D. Goldberg, Y. Zohar (1967) Volcani Inst. Agric. Res. Bull. 12-2
Goldberg, D., M. Shmueli, (1968) Ketavim 18:3-12
Goldberg, D., M. Shmueli, (1969) Proc. Int. Arid Lands Conf., Tucson, Arizona
Shmueli, M., D. Goldberg (1969) Proc. Israel Soil Sci. Soc
Goldberg, D., & Shmueli, M. (1970) Irrigation trials on vegetables in the Arava, Hassadeh
Shmueli, M., & Goldberg, D. (1971). Sprinkle, Furrow and Trickle Irrigation of Muskmelon in an Arid Zone, HortScience, 6(6), 557-559.
Goldberg, D., & Shmueli, M. (1971). Sprinkle and Trickle Irrigation of Green Pepper in an Arid Zone, HortScience, 6(6), 559-562.
Shmueli, M., & Goldberg, D. (1971). Emergence, Early Growth, and Salinity of Five Vegetable Crops Germinated by Sprinkle and Trickle Irrigation in an Arid Zone, HortScience, 6(6), 563-565.
Goldberg, D., & Shmueli, M. (1971). The Effect of Distance from the Tricklers on Soil Salinity and Growth and Yield of Sweet Corn in an Arid Zone. HortScience, 6(6), 565-567.
Goldberg, D., et al. "INCREASING THE AGRICULTURAL USE OF SALINE WATER BY MEANS OF TRICKLE IRRIGATION" JAWRA Journal of the American Water Resources Association 7.4 (1971): 802-809.
Shmueli, M., & Goldberg, D. (1972). Response of Trickle-Irrigated Pepper in an Arid Zone to Various Water Regimes, HortScience, 7(3), 241-243.
Goldberg, D., Gornat, B., & Shmueli, M. (1973). Advances in Israel's irrigation. Farm and factory.
Goldberg, D., Gornat, B., & Shmueli, M. (1974). Advances in irrigation in Israel's agriculture.
Sefarim, Y., & Shmueli, M. (1975). cost of water saved by using alternative irrigation systems. Hassadeh.
Shmueli, M. (1975). Drip Irrigation of Vegetables with Saline Water. Hortscience, 10(5), 506-509.
הערות שוליים

↑  DE Elfving, Introduction to “SD Goldberg and M. Shmueli. 1970. Drip irrigation: A method used under arid and desert condition of high water and soil salinity", Trans. Amer. Soc. Agr. Eng, 1989
1 2  J Janick, IL Goldman, "Horticulture, Horticultural Science, and 100 Years of ASHS", HortScience, 2003 https://journals.ashs.org/downloadpdf/journals/hortsci/38/5/article-p883.pdf Citing: "In the early 1960s, work by Goldberg and Shmueli in the Arava desert in southern Israel
demonstrated that a trickle-irrigation system installed on the soil surface worked exceptionally well in producing vegetable crops, even with saline
water (Elfving, 1989)
1 2 3  Oker et al. Evaluation of dynamic uniformity and application efficiency of mobile
drip irrigation, Irrigation Science (2020) 38:17–35 https://doi.org/10.1007/s00271-019-00648-0 Citing: There are two variations of the technology: surface and subsurface.
The most common is surface drip irrigation, first
developed in Israel (Goldberg and Shmueli 1970).
↑  מקבלי תארים באוניברסיטה העברית, מחזור ל"ד, חרות, 18 ביוני 1964
↑  חמוטל בורוכוב,
סילבי יודנשטיין, עירית הררי,
יערה דנינו ואמנון גרינברג, 50 השנים הראשונות -, ישראל, 2013
↑  הבלוג של משה, גמלה - עט: גמלה-עט גיליון מס' 32, באתר גמלה - עט, ‏יום שני, 8 בפברואר 2016
↑  ⁨גם השטחים הישנים" מצפים למתנחלים " ⁩ | ⁨למרחב⁩ | 7 פברואר 1969 | אוסף העיתונות | הספרייה הלאומית, באתר www.nli.org.il
↑  ⁨ח>ות־בד: א:פד7*_ומוו>?:1הלכו ' ־בנגב" ⁩ | ⁨מעריב⁩ | 1 ינואר 1967 | אוסף העיתונות | הספרייה הלאומית, באתר www.nli.org.il
↑  D Goldberg, M Shmueli, Drip Irrigation—A Method Used Under Arid and Desert Conditions of High Water and Soil Salinity Transactions of the ASAE. 13 (1): 0038-0041 1970
↑  Jules Janick, Classic Papers in Horticultural Science, Prentice Hall 1989
| --- | --- |
בקרת זהויות :  NLI: 987007511468905171  VIAF: 310740508   WorldCat (עם VIAF): 310740508
ליאור שמחה

| --- | --- |

 לידה:  1976 (בן 49 בערך) נצר סרני, ישראל 
 מדינה:  ישראל 
 ידוע בשל:  מזכ"ל התנועה הקיבוצית
 השכלה:  האוניברסיטה העברית בירושלים 
 www.lior-zimche.com
 
ליאור שמחה (נולד ב-1976) הוא מזכ"ל התנועה הקיבוצית, ולשעבר מנכ"ל התאחדות יצרני החלב בישראל.
ביוגרפיה

נולד בשנת 1976 בנצר סרני לאורי ועידית. סבתו הילדה, הייתה ניצולת שואה, נגנית בתזמורת של אלמה רוזה במחנה ברגן בלזן וממקימות הקיבוץ. לליאור ישנם שלושה אחים כאשר אחיו הוא אלוף-משנה אורן שמחה אשר שימש כמפקד חטיבת הנח"ל.
בוגר תואר ראשון בכלכלה ותואר שני במנהל עסקים מהאוניברסיטה העברית.
ביוגרפיה > קריירה

בשנת 2004 הצטרף למשרד האסטרטגיה והפרסום 'אדלר חומסקי & ורשבסקי' ועבד במשרד בתפקידים בכירים.
בשנת 2009 ניהל את הקמפיין של מפלגת קדימה, בראשות ציפי לבני, אשר במסגרתו ניצחה המפלגה את הליכוד בראשות בנימין נתניהו, אך לא הצליחה לייצר קואליציה להרכבת הממשלה.
בשנת 2014 חזר לקיבוץ ובגיל 37 נבחר לכהן כיו"ר הקיבוץ. במסגרת תפקידו ליאור הוביל תפיסה שונה מאד מהמקובל, במסגרתה בוטל שיוך הדירות, שיוך הנכסים, בוצעו איחודי סטטוסים, והונהגה פנסיה שיווינית מהגבוהות ביותר בתנועה הקיבוצית. בנוסף הוביל שמחה פיתוח כלכלי משמעותי, חיזוק ענפי הקיבוץ, מעורבות בחברה הישראלית ועוד.
בדצמבר 2019 התמודד שמחה לראשות התנועה הקיבוצית מול היו"ר לשעבר ניר מאיר, והפסיד, לאחר שמאיר קיבל 55% מהקולות ושמחה 44%.
בשנת 2020 נבחר לכהן כמנכ"ל התאחדות יצרני החלב בישראל. במסגרת תפקידו עסק שמחה בסיום המחלוקות בין הקיבוצים למושבים בתוך הארגון והוביל שלושה הסכמי חלב אל מול הממשלה, במטרה להבטיח את הייצור הישראלי ואת מנגנון משטר המכסות. במסגרת ההתאחדות, יחד עם אופיר ליבשטיין, ראש מועצת שער הנגב ז"ל, הקים שמחה את החממה הטכנולוגית milktech להצמחת חברות טכנולוגיות במשק החלב במועצה האזורית שער הנגב.
לאחר אירועי 7 באוקטובר הובילה ההתאחדות בראשותו את מיזם 'אחים לרפת' במסגרתו התנדבו כאלף רפתנים מכל רחבי הארץ לסייע לרפתני עוטף עזה ורתמה חברות גדולות כמו תנובה ושטראוס להקמת קרנות לשיקום וסיוע לרפתות העוטף. כמו כן קידמה ההתאחדות את הגדלת מכסות החלב לרפתות העוטף.
שמחה נבחר לאחד מ-100 האנשים המשפיעים של עיתון מעריב לשנת 2021.
ב-14 בפברואר 2024 התמודד פעם שנייה על ראשות התנועה הקיבוצית מול הדס דניאלי-ילין מקיבוץ יגור, וניצח לאחר שקיבל 54% מהקולות.
שמחה כהן גם כיו"ר חברת 'החקלאית' לשירותי ווטרינריה, כחבר דירקטוריון מועצת החלב ודירקטוריון חברת שיאון. כמו כן הוא מכהן כחבר הוועד המנהל דרך לוטן מרכז לאומי מדברי לנוער בסיכון.
חיים אישיים

נשוי לכרמל, רופאה אונקולוגית, ואב לארבעה. מתגורר וחבר קיבוץ בנצר סירני.
הערות שוליים

1 2 3 4 5  הכר את המועמד באתר התנועה הקיבוצית
↑  פוסט בפייסבוק
↑  mynet, המתמודד לתפקיד מזכ"ל התנועה הקיבוצית ליאור שמחה: "העת לתנועת הגשמה ועשייה", באתר mynet‏ קיבוץ, 9 בפברואר 2024
↑  מפשיל שרוולים: ליאור שמחה רוצה להיות מזכ"ל התנועה הקיבוצית הבא באתר כנס מדיה.
↑  נחמן גלבוע, הבחירות למזכ"ל התנועה הקיבוצית: ניר מאיר נבחר לקדנציה שנייה, באתר mynet‏ קיבוץ, 18 בדצמבר 2019
↑  שני מוזס, ‏ליאור שמחה יחליף את אביתר דותן כמנכ"ל התאחדות מגדלי הבקר, באתר גלובס, 26 בפברואר 2020
↑  שירה ספיר, ‏המתמודד על ראשות התנועה הקיבוצית: "המדינה מתעמרת בחקלאים", באתר גלובס, 5 בפברואר 2024
↑  מירב קריסטל, נווית זומר, נחתם הסכם החלב: יוגדלו המכסות לייבוא גבינה צהובה, באתר ynet, 14 בינואר 2021
↑  מערכת "כאן דרום", התאחדות יצרני החלב בישראל השיקה בדרום חממה טכנולוגית ראשונה מסוגה בעולם, באתר SchokenGroup, ‏28 בדצמבר 2021
↑  המשפיעים של מעריב - מקומות 81 עד 100: העיתונאים, כוכבי הספורט והבידור, באתר מעריב אונליין, 1 בינואר 2021
↑  מאיה רונן, ‏ליאור שמחה נבחר לתפקיד מזכ"ל התנועה הקיבוצית, באתר דבר העובדים בארץ ישראל, 14 בפברואר 2024
↑  מזכ"ל חדש נבחר לתנועה הקיבוצית – ליאור שמחה מנצר סרני באתר התנועה הקיבוצית
↑  צוות וועד הנהלה של העמותה - עמותת דרך לוטן, באתר דרך לוטן, ‏15 במאי 2022
דוד זקן

| --- | --- |
אין תמונה חופשית
 לידה:  1966 (בן 59 בערך) ירושלים 
 מדינה:  ישראל 
 השכלה:  האוניברסיטה העברית בירושלים 
 עיסוק:  המפקח על הבנקים בעבר
 מעסיק:  בנק ישראל 
 
דוד (דודו) זקן (נולד בשנת 1966) הוא כלכלן ישראלי שהיה המפקח על הבנקים בשנים 2011–2015. החל מינואר 2021, מכהן כדירקטור בבנק הדיגיטלי (One Zero).
ביוגרפיה

זקן הוא יליד ירושלים ובוגר תואר ראשון בכלכלה ובסטטיסטיקה ותואר שני במנהל עסקים מהאוניברסיטה העברית. שימש כמרצה בענייני בנקאות וניהול בנקאי במוסדות אקדמיים.
זקן עבד בבנק ישראל מאז 1990, תחילה כעוזר מחקר בפיקוח על הבנקים ולאחר מכן בשורה של תפקידים, ובהם כלכלן ביחידת המחקר, עוזר למפקח על הבנקים, ממונה על סיכוני שוק, מנהל יחידה בהערכה מוסדית, ממונה על איסור הלבנת הון וסגן המפקח על הבנקים.
בשנת 2010 הודיע נגיד בנק ישראל סטנלי פישר על מינויו של זקן למפקח הבנקים.
כהונתו של זקן התאפיינה בחיזוק חוסנה ויציבותה של המערכת הבנקאית, תוך קידום ההוגנות ותחרותיות בפעילות המערכת הבנקאית מול הציבור. תחת ניהולו אימץ הפיקוח על הבנקים סטנדרטים בנקאיים בינלאומיים בתחום ניהול הסיכונים – פיננסיים ותפעוליים. בנוסף, ננקטו צעדים להפחתת הריכוזיות בתיק האשראי הבנקאי, ולהקטנת הסיכונים הגלומים במשכנתאות, הן ללווים והן לבנקים. זקן קידם את הטיפול בסיכוני הסייבר באמצעות הפיקוח על הבנקים ופעל לחיזוק שיתוף הפעולה בין כל הגורמים הלאומיים העוסקים בנושא.
זקן כיהן בתפקיד עד 30 ביוני 2015, בו הודיע על רצונו לעזוב את התפקיד.
נכון לספטמבר 2023 זקן מכהן כחבר בוועדת השקעות עמיתים ודירקטור במרכז הישראלי לאפוטרופסות וכדירקטור חיצוני בחברת הגמל לעובדי האוניברסיטה העברית.[דרוש מקור]
חיים אישיים

זקן גר בירושלים, נשוי ואב לארבעה.
ראו גם

הפיקוח על הבנקים
בנק ישראל